本住高評分未必一定好，但機會一定比既心態嚟，結果喜出望外。佢既招牌松茸餃真係一絕，一口咬開，嗰股松茸味即刻湧出嚟，食完個口都仲有嗰浸味。再叫多客煎韭菜餃，同樣出色，佢仲跟埋個叫狀元九鼎湯，無味精但味道較淡 。佢仲有配菜酸蘿蔔任食，同樣有水準，加埋佢自家製豆豉菜脯辣椒油，同啲餃十分啱key。二話不說，叫多一set比家中兩老聽日試吓。唯一要挑剔就只係上菜慢咗少少，但如果要慢工出細貨，咁我接受嘅。總體係一間有heart既小店，希望業主高抬貴手唔好加租加咁多。